10-es busz (Szeged)

A szegedi **10-es jelzésű autóbusz** a *Tarján, Víztorony tér* és a *Honvéd tér* között közlekedett. A város egyik legsűrűbben közlekedő autóbuszos viszonylata volt, amelyet 2013. december 21-étől a 10-es trolibusz váltott fel. A troli módosított-hosszabbított útvonalon jár.

A hosszú üzemidejű, állandó autóbuszviszonylat a reggeli és délutáni csúcsidőben is 10 perces követési idővel közlekedett. Szabadnapokon kora reggel, délután és este 20, délelőtt 15 percenként, munkaszüneti napokon pedig egész nap 20 percenként közlekedett.

## Története

Egy 1969-ben kiadott (érvényes 1969. június 1-től) hivatalos menetrend alapján már lételezett Szegeden egy 10-es autóbuszjárat. Azonban ez a járat még teljesen már irányban, más nyomvonalon közlekedett, és a járatok számozása is merőben más volt.

Tarján kiépítése 1968-ban kezdődött az Olajos és a Csörlő utcákban átadott még téglablokkos épületekkel. Rohamosabb fejlődése ezen városrésznek csak 1971-től a panelos építkezés megkezdésével indult, amely maga után vonta a tömegközlekedés fejlesztését is. Az 1969-es menetrend alapján az akkor Szegeden közlekedő 10-es autóbusz a szegedi és az újszegedi vasútállomást kötötte össze (Szeged Személy pu.–Széchenyi tér–Újszeged vá.)

Megállóhelyek: Szeged, Személy p.u. - Hámán Kató utca - Bécsi körút - SZTK rendelő - Széchenyi tér Mezőker - Vedres u. bérházak (csak újszeged felé) - Ligetvendéglő (csak Szeged p.u. felé) - Újszeged V.á.

A járatok az alábbi időpontban indultak: Személy p.u.tól: 5:02, 5:55, 7:50, 9:52, 10:52, 12:20, 14:35 (csak munkanapokon) 16:40, 18:10, 19:40, 21:20 - Újszeged V.á-tól: 5:00, 5:15 (munkanapokon), 5:20 (munkaszüneti napokon) 7:15, 7:35, 10:10, 11:40, 13:25, 15:00 (munkanapokon), 17:15, 19:20, 19:55, 21:35.

### Tarján megépítése után

Tarjánváros felé csak az 1970-es évek elejétől közlekedek jártok. Kezdetben a végállomása még nem a Víztorony tér volt, hanem a Csörlő utca, Olajos utca. Az első járatok 1970-1971-ben indultak, de még **9-es** jelzéssel, és a szegedi Vízműig közlekedtek.

1972. október 1-től érvényes, a Volán 10. sz. vállalata Szeged hivatalos menetrendje alapján:

10-es járat útvonala: Tarjánváros–MÁV Igazgatóság–Szegedi vízmű
Megállóhelyek: Tarján város v.á. - Tarján 115. épület - Tarján Víztorony - Tarján 312. épület - Retek utca - Szent György tér - Radnóti Gimnázium - MÁV Igazgatóság - Jégkunyhó - Dugonics tér - SZTK Rendelő - Szegedi vízmű.
A járatok csúcsidőben 10, csúcsidőn kívül 20 percenként közlekedtek. A menetidő 13 perc volt, útvonala 5,2 km hosszú volt. Két betétjárat is közlekedett. **10A** jelzéssel a Tarjánváros–MÁV Igazgatóság a fentivel megegyező útvonalon, amelynek menetideje 9 perc, útvonalának hossza 3,7 km volt. A járatok külön meghirdetett időpontokban indultak. A **10Y** a Tarjánváros–Csillag tér–Központi egyetem útvonalon járt.
10/Y járat megállói: Tarjánváros v.á. - Tarján 115. ép - Tarján Víztorony - Tarján 320.ép. - Fecske utca - Cipőgyár - Szt. György tér - Radnóti Gimnázium - MÁV Igazgatóság - Jégkunyhó - Dugonics tér - Központi Egyetem. A követési idő 10 és 20 perc, munkaszüneti napokon 20 perc volt. Menetideje 13 perc, útvonalának hossza 4,8 km volt.

### Áthelyezés a Víztorony térre

1973. szeptember 30-tól érvényes menetrend alapján a 10-es járatok végállomása Tarján, Víztorony térre kerül át. A járat útvonala a Tarján Víztorony–Szegedi Vízmű viszonylatra változottra.
Követési idő: 10, 20 perc, munkaszüneti napokon 20 perc. Menetideje 13 perc, útvonalának hossza 4,4 km volt. A 10A járat ekkor már nem szerepelt a menetrendben. A 10Y járat a Tarján, Víztorony tértől változatlan útvonalon, változatlan követési idővel közlekedett.

A 10-es járat 1978-tól közlekedett a Tarján Víztorony tér–Szilléri sgt.–Lenin krt.–Honvéd tér útvonalon.
10-es járat útvonala:
Megállóhelyek: Tarjánváros, Víztorony - Szilléri sgt (ma: Csillag tér) - Fecske utca - Cipőgyár (ma: Római krt-Szilléri sgt.) - II. ker. Tanács (ma: Gál utca) - Lengyel utca - Hungária szálló (ma: Glattfelder Gyula tér) - Kálvin tér (ma: áthelyezve, Anna-kút) - Centrum Áruház - Gutenberg utca (ma: áthelyezve: Dugonics tér) - Dugonics tér (Honvéd tér-Tarján vizonylatban) - Honvéd tér
Járatok Tarján Víztoronytól: naponta: 4,45-22,45-ig 10 percenként - Honvéd térről: 5.00-23.00-ig 10 percenként közlekedtek. Menetideje 13 perc, útvonalának hossza 3,8 km volt.

2004. július 3-ától a Tisza Lajos körút átépítése alatt csak a Kálvin térig járt a 10-es.

2008. július 15. és október 16. között az Anna-kúti kereszteződés átépítése alatt a *Tisza Lajos körút – Dózsa u. – Vörösmarty u. – Széchenyi tér – Kiss Ernő u. – Tisza Lajos krt.* terelőútvonalon közlekedett.

2013. december 20-án volt az utolsó üzemnapja, 20-án délutántól a 10-es troli indult helyette, a buszjárat 21-én szűnt meg teljesen.

## Járművek

A vonalon általában csuklós autóbuszok közlekedtek, ezek többsége alacsony padlós Mercedes-Benz Conecto G és Volvo 7700A típusú volt, de hétvégente Mercedes-Benz Conectók, Ikarus 260-asok és 260G-k is előfordultak. Ezek mellett – főleg csúcsidőben – előfordultak még Ikarus 280, 280G és 435 típusú járművek.

## Jegyzetek

1. ↑ 1,0 1,1 Elindult az új 10-es – a polgármester „nyomta meg a startgombot”. szegedma.hu (2013-12-20). Archived from the original on december 21, 2013. Retrieved on december 20, 2013.
2. ↑ „Tömegközlekedés változása”, *szegedvaros.hu*. [2013. október 4-i dátummal az eredetiből archiválva] (Hozzáférés ideje: 2013. augusztus 19.)
3. ↑ Pótlóbuszok az 1-es és a 4-es vonalán (pdf). szkt.hu (2008-07-14). Archived from the original on október 29, 2013. Retrieved on október 3, 2013.
4. ↑ Már járnak a buszok az Anna-kútnál (2008-10-17). Archived from the original on október 4, 2013. Retrieved on október 3, 2013.

* [[Fájl:
	+ [[Fájl:Végtelen ciklus a következő sablonban: Sablon:Portál/speciális|25x25px|Közlekedés]] **[[Portál:Közlekedés|Végtelen ciklus a következő sablonban: Sablon:Portál/speciális]]**
	• összefoglaló, színes tartalomajánló lap|25x25px|Közlekedés]] **[[Portál:Közlekedés|**
	+ **[[Fájl:Végtelen ciklus a következő sablonban: Sablon:Portál/speciális|25x25px|Közlekedés]]** [[Portál:Közlekedés|Végtelen ciklus a következő sablonban: Sablon:Portál/speciális]]
	• összefoglaló, színes tartalomajánló lap]]
• összefoglaló, színes tartalomajánló lap